《半山故宅》
清代·梁鼎芬

题诗武库至豪雄，变法君臣意所同。琴瑟不调原可换，兰莸未别自难终。

推公贤愎惟迂叟，叹世因循有晦翁。遗宅荒凉共追吊，纷纷儿女闹村丛。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。